###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 64/2019. (VIII. 28.)** A Hajdú-Gabona Zrt. által kibocsátott részvények átalakításának javaslata

**A20 65/2019. (VIII. 28.)** A Berettyóújfalu, Radnóti u. 2/A. szám alatti ingatlanra vonatkozó elővásárlási jog gyakorlásának javaslata

**A20 66/2019. (VIII. 28.)** A RO-HU449 azonosító számú projekttel kapcsolatos döntés meghozatalának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2019. augusztus 29-én megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Szántai László bizottsági elnök

Hagymási Gyula Levente bizottsági tag

Nagy István bizottsági tag

Oláh Lajos bizottsági tag

**Berettyóújfalui Polgármesteri Hivatal részéről:**

Bónácz János alpolgármester

Dr. Körtvélyesi Viktor jegyző

Dézsi Ferencné pénzügyi irodavezető

Mile Sándor jegyzőkönyvvezető

A Pénzügyi Bizottság ülésének levezető elnöke Szántai László volt. A levezető elnök köszöntötte a jelenlévőket, majd megállapította, hogy a Pénzügyi Bizottság 4 fővel van jelen, így határozatképes. Elmondta, hogy a Pénzügyi Bizottsági ülés meghívójában 2 napirendi pont szerepel, azonban az ülést megelőzően egy további előterjesztés került kiosztásra. A levezető elnök szavazásra bocsátotta a pótlólagosan kiosztott előterjesztés napirendi pontok közé történő felvételét, melyet a Bizottság tagjai 4 igennel támogattak. Ezt követően a napirend tervezete került szavazásra, melyet a Bizottság tagjai szintén 4 igennel, egyhangúan támogattak.

Az ülés kezdete: 1606

**Az ülés napirendje:**

1./ Előterjesztés a Hajdú-Gabona Zrt. által kibocsátott részvények átalakításáról (4.)

**Előterjesztő:** Muraközi István polgármester

2./ Előterjesztés a Berettyóújfalu, Radnóti u. 2/A. szám alatti ingatlanra vonatkozó elővásárlási jog gyakorlására (5.)

**Előterjesztő:** Muraközi István polgármester

3./ Előterjesztés a RO-HU449 azonosító számú projekttel kapcsolatos döntés meghozataláról (7.)

**Előterjesztő:** Muraközi István polgármester

**1. Napirend:** Előterjesztés a Hajdú-Gabona Zrt. által kibocsátott részvények átalakításáról

**Dézsi Ferencné pénzügyi irodavezető** szóbeli kiegészítésében elmondta, hogy az Önkormányzatnak 1.890.000 Ft értékben vannak részvényei a Hajdú-Gabona Zrt.-nél. Ez az értékpapír nem kamatozik, osztalékot nem realizál az Önkormányzat utána, de természetesen a vagyon része. A Társaság áprilisban döntött a nyomdai úton előállított részvények dematerializált értékpapírrá történő átalakításáról, melynek egyébként augusztus 31. a törvényi határideje. Az Önkormányzatnak döntenie kell, hogy átalakíttatja és így értékpapírszámlán tartja nyilván a részvényeket, vagy ha ezzel nem kíván élni, akkor a Hajdú Gabona Zrt., mint a részvények kibocsátója 30%-os árfolyamon visszavásárolja őket.

**Hagymási Gyula képviselő** szóbeli kiegészítésében elmondta, hogy véleménye szerint nem érdemes 30%-os árfolyamon eladni a részvényeket, ezért a megtartásukat javasolja.

**Szántai László képviselő** hozzátette, hogy egyetért Hagymási képviselő úrral, véleménye szerint sem érdemes ilyen áron eladni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**64/2019. (VIII. 28.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete támogatja, hogy a Hajdú-Gabona Zrt. által kibocsátott és Berettyóújfalu Város Önkormányzata, mint részvényes által tulajdonolt 1 890 000 Ft névértékű részvényt az Önkormányzat a részvények dematerializált értékpapírrá történő átalakítását követően is megtartsa.

A Képviselő-testület felhatalmazza a polgármestert és a pénzügyi irodavezetőt, hogy a részvények átalakításához szükséges értékpapírszámlát megnyissa, valamint a kapcsolódó dokumentumokat aláírja, támogatja és a Képviselő-testületnek elfogadásra javasolja.

**Határidő:** 2019. augusztus 29.

**Felelős:** Szántai László elnök

**2. Napirend:** Előterjesztés a Berettyóújfalu, Radnóti u. 2/A. szám alatti ingatlanra vonatkozó elővásárlási jog gyakorlására

**Bónácz János alpolgármester** szóban hozzátette, hogy azt javasolja, hogy a korábbiakhoz hasonlóan az Önkormányzat ne éljen elővásárlási jogával, illetve erre egyébként sem lenne forrás.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**65/2019. (VIII. 28.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata, mint a Berettyóújfalu belterület 947/A/2 hrsz.-ú, természetben a 4100 Berettyóújfalu, Radnóti 2/A. szám alatti lakóház megnevezésű ingatlan vonatkozásában a Polgári Törvénykönyv 5:20. § alapján elővásárlásra jogosult kinyilvánítja, hogy az ingatlan tekintetében elővásárlási jogával nem kíván élni, támogatja és a Képviselő-testületnek elfogadásra javasolja.

**Határidő:** 2019. augusztus 29.

**Felelős:** Szántai László elnök

**3. Napirend:** Előterjesztés a RO-HU449 azonosító számú projekttel kapcsolatos döntés meghozataláról

**Dézsi Ferencné pénzügyi irodavezető** hozzátette, hogy a beruházás főösszege nem változik, csak a támogatási intenzitás, ami azt jelenti, hogy az Önkormányzat önereje kb. 2 millió Ft-tal növekszik. A beruházás megvalósításához szükséges önerőt az Önkormányzat a 2020. évi költségvetéséből biztosítja majd. Más egyéb a pályázat kapcsán nem változik.

**Hagymási Gyula képviselő** kérdést tett fel arra vonatkozóan, hogy jól emlékszik-e, hogy ennek a beruházásnak az önereje eredetileg is a 2020-as költségvetésbe kerül majd betervezésre?

**Dézsi Ferencné pénzügyi irodavezető** válaszában elmondta, hogy az beruházás önerejét a 2020-as költségvetésből biztosítja majd az Önkormányzat, előbb nem is fog felmerülni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**66/2019. (VIII. 28.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete támogatja a *„Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase”* című pályázatban a projektmenedzser és projekt asszisztens tevékenység pozíciójának Önkormányzati dolgozók által történő betöltését, valamint költségvetésének módosítását a megvalósítási időszakra az alábbi feltételekkel:

|  |  |
| --- | --- |
| Teljes költség | 880.376 euró |
| ERFA 84,379 % | 742.861,26 euró |
| Állami támogatás 9,926 % | 87.390,62 euró |
| Önkormányzati önerő 5,693 % | 50.124,12 euró |

A projekt végrehajtásához szükséges 50.124,12 euró önrészt Berettyóújfalu Város Önkormányzata a 2020. évi költségvetés terhére biztosítja, támogatja és a Képviselő-testületnek elfogadásra javasolja.

**Határidő:** 2019. augusztus 29.

**Felelős:** Szántai László elnök

A levezető elnök megköszönte a jelenlévők munkáját és az ülést 16:14 perckor bezárta.

k.m.f.

Szántai László Oláh Lajos

Pénzügyi Bizottság Elnöke Pénzügyi Bizottság Tagja

Mile Sándor

jegyzőkönyvvezető